**Daugavpils pilsētas domes 2020.gada 17.decembra saistošo noteikumu Nr.53**

**“Par maznodrošinātas mājsaimniecības ienākumu slieksni” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Saeima 24.11.2020. pieņēma grozījumus likumā “Par [palīdzību dzīvokļa jautājumu risināšanā](https://likumi.lv/ta/id/56812-par-palidzibu-dzivokla-jautajumu-risinasana)", kas stāsies spēkā ar 01.01.2021., 14.panta sestajā daļā paredzot, ka par maznodrošinātu atzīstama persona, kuras ienākumi un materiālais stāvoklis nepārsniedz maznodrošinātas mājsaimniecības ienākumu slieksni, kuru nosaka attiecīgās pašvaldības domes saistošajos noteikumos, ievērojot [Sociālo pakalpojumu un sociālās palīdzības likumu](https://likumi.lv/ta/id/68488-socialo-pakalpojumu-un-socialas-palidzibas-likums).Saeima 24.11.2020. pieņēma grozījumus [Sociālo pakalpojumu un sociālās palīdzības likumā](https://likumi.lv/ta/id/68488-socialo-pakalpojumu-un-socialas-palidzibas-likums) (turpmāk - likums), kas stāsies spēkā ar 01.01.2021. Likuma 33.pants nosaka minimālo ienākumu slieksni sociālās palīdzības sniegšanai, trešā daļa noteic, ka maznodrošinātas mājsaimniecības ienākumu slieksni katra pašvaldība ir tiesīga noteikt ne augstāku par 436 *euro* pirmajai vai vienīgajai personai mājsaimniecībā un 305 *euro* pārējām personām mājsaimniecībā, bet ne zemāku par šā panta otrajā daļā noteikto trūcīgas mājsaimniecības ienākumu slieksni. Likuma 36.pants paredz sociālās palīdzības pabalstu piešķiršanas nosacījumus, ceturtā daļa paredz ka Ministru kabinets nosaka mājsaimniecības materiālās situācijas izvērtēšanas un garantētā minimālā ienākuma pabalsta aprēķināšanas, piešķiršanas un izmaksas kārtību, kā arī trūcīgas un maznodrošinātas mājsaimniecības statusa piešķiršanas kārtību un trešā daļa noteic, ka maznodrošinātas mājsaimniecības statusu piešķir:1) uz trim kalendāra mēnešiem, ja mājsaimniecībā ir vismaz viena persona darbspējīgā vecumā;2) uz sešiem kalendāra mēnešiem, ja mājsaimniecībā nav nevienas personas darbspējīgā vecumā vai uz personu attiecas šā panta otrajā daļā noteiktie izņēmumi.Saskaņā ar likuma pārejas noteikumu 41.punktu, pašvaldības sociālā dienesta izziņa par atbilstību trūcīgas vai maznodrošinātas ģimenes (personas) statusam, kas izsniegta līdz 31.12.2020., ir spēkā līdz izziņā norādītā termiņa beigām, bet ne ilgāk kā līdz 30.11.2021., un šajā laikā tā ir pamats valsts un pašvaldības normatīvajos aktos noteikto pabalstu un atvieglojumu saņemšanai.Noteikumi paredz maznodrošinātas mājsaimniecības ienākumu slieksni ar 01.01.2021. un par cik ar 01.01.2021. pašvaldība tiesīga noteikt tikai maznodrošinātas mājsaimniecības ienākumu slieksni, paredzēts ka noteikumi stājas spēkā 01.01.2021. un vienlaicīgi zaudēs spēku Daugavpils pilsētas domes 2015.gada 30.janvāra saistošie noteikumi Nr.4 “Ģimenes vai atsevišķi dzīvojošas personas atzīšana par maznodrošinātu”. Sociālā dienesta izziņa par atbilstību maznodrošinātas ģimenes (personas) statusam, kas izsniegta līdz 31.12.2020. būs spēkā līdz izziņā norādītā termiņa beigām, bet ne ilgāk kā līdz 30.11.2021. un šajā laikā tā ir pamats valsts un pašvaldības normatīvajos aktos noteikto pabalstu un atvieglojumu saņemšanai. |
| 2. Īss projekta satura izklāsts | Noteikumi paredz maznodrošinātas mājsaimniecības ienākumu slieksni ar 01.01.2021. |
| 3. Informācija par plānoto projekta ietekmi uz pašvaldības budžetu | Noteikumi tiks īstenoti esošo institūciju un cilvēkresursu ietvaros, Sociālajam dienestam piešķirto budžeta līdzekļu ietvaros.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā |  Nav attiecināms. |
| 5. Informācija par administratīvajām procedūrām | Netiek mainītas.  |
| 6. Informācija par konsultācijām ar privātpersonām | Nav notikušas. |

Domes priekšsēdētājs *(personiskais paraksts)* I.Prelatovs

*Dokuments ir parakstīts ar drošu elektronisko parakstu un satur laika zīmogu*